o
KLUBI 700
20-vuotiaana Angelo Vega otti annoksen heroiinia joka aamu.
Huumeiden käytön hän rahoitti murtautumalla asuntoihin.
Vankilaan joutuminen lopetti huumekierteen.
Aloin käyttää huumeita ja ottaa kokaiinia suonensisäisesti.
Rahat alkoivat olla lopussa.
Koputimme ihmisten oville.
Ensin minä työnnäydyin sisään, sitten kaverini tuli aseen kanssa.
Kun uhri näki aseen, hän ei enää vastustellut.
Silloin hänet oli helppo sitoa.
Sitten pengoimme talon.
Angelo Vega oli aina pakomatkalla.
Ainoa asia, joka häneltä puuttui, oli oikea perhe.
Lapsuudessa hän oli kiertänyt sukulaiselta toiselle.
Äitini ja isäni eivät halunneet minua. Heillä oli oma elämänsä.
Toivoin aina, että minullakin olisi ollut perhe.
Jonkin aikaa hän joutui elämään alkoholisoituneen isoisänsä luona.
Hän heitti minut lattialle ja alkoi lyödä minua vyöllään.
Olin liian nuori vastustellakseni. Pelkäsin, että väkivalta pahenee.
Viha kasvoi sisälläni.
Angelon viha purkautui koulussa, ja hän joutui takaisin isänsä luo.
Isä oli huumediileri.
Löysin talosta marihuanaa, ja aloin käyttää sitä 13-vuotiaana.
Näytin huumeita koulukavereille ja pian aloin myydä niitä.
18-vuotiaana hän joutui vankilaan.
Siellä häntä pyydettiin liittymään Latin Kings -nimiseen jengiin.
Kaikki olivat aina torjuneet minut.
Vihdoinkin löysin oman perheen.
Angelo osallistui tappeluihin ja joutui eristysselliin.
Sillä välin hänet unohdettiin.
Jengin jäsenet olivat luvanneet pitää minusta huolta.
He olivat valehdelleet minulle. Tunsin tulleeni taas torjutuksi.
Olin vihainen ja masentunut.
Angelo vapautui vankilasta ja tarvitsi rahaa huumeisiin.
Murtauduimme sisään, uhkasimme aseella ja ryöstimme kaiken.
Angelo jäi kiinni ja joutui 8 vuodeksi vankilaan.
Toinen vanki pyysi häntä kappeliin.
Sanoin, etten tullut vankilaan käydäkseni jumalanpalveluksessa.
Sellikaverini kertoi nähneensä yhden jengini jäsenistä siellä.
Sen kuultuani halusin mennä.
Samana iltana Angelo osallistui jumalanpalvelukseen.
Se muutti hänen elämänsä.
Pastori kertoi, että Jumala on todellinen ja haluaa puhua meille.
Yhtäkkiä aloin rukoilla.
Pyysin Jumalaa puhumaan minulle, jos hän oli todellinen.
Angelo meni pastorin juttusille.
Hän sanoi minulle, että kun melkein kuolin 3 vuotta sitten, -
Jumala pelasti armossaan henkeni.
Hän ei voinut tietää, että tuolloin olin kuolla yliannostukseen.
Tiesin heti, että se oli Jumalan puhetta.
Aloin vapista, joten palasin selliini itkemään.
Angelo sai siirron toiseen vankilaan.
Siellä hän kuuli kristillisestä huumevieroituskodista.
Se oli keino päästä vankilasta, joten päätin osallistua.
Angelo kuuli taas saman sanoman.
Pastori kertoi, että Jumala rakasti maailmaa niin paljon, -
ettei hän halunnut tuomita meitä, vaan vapauttaa.
Silloin ymmärsin, että jengin rakkautta ei voinut verrata tähän.
Jumalan rakkaus oli paljon syvempää.
Aloin rukoilla ja pyytää anteeksi sitä, että olin torjunut Jumalan -
ja juossut häntä pakoon.
Tunnustin uskoni siihen, että Jeesus kuoli ristillä puolestani.
Jeesuksesta tuli pelastajani.
Tunsin, kuinka taakka nostettiin hartioiltani.
"Siis, jos joku on Kristuksessa, niin hän on uusi luomus; se, mikä -
on vanhaa, on kadonnut, katso, uusi on sijaan tullut." 2. Kor. 5:17
Angelo kävi läpi huumevieroituksen ja pääsi vankilasta.
Nyt hän auttaa muita huumeidenkäyttäjiä.
Tässä työssä saa nähdä, kuinka Jumala korjaa särkyneen ihmisen.
Isoisäni ei välittänyt minusta. Isäni juoksi huumeiden perässä.
Äitini yritti välittää, muttei ollut tukenani.
Jengin rakkaus oli valheellista.
Mutta Jumala oli erilainen.
Hän rakastaa meitä kuin oikea isä.
Hän on meidän isämme.
Hylkääminen johtaa siihen, ettemme uskalla luottaa.
Ihmisiin ei aina voi luottaa.
Tilanteisiin ei aina voi luottaa.
Lupauksiin ei aina voi luottaa.
Mutta Jumala...
Hän pitää aina sanansa.
Hän on aina tukenamme.
Hänen lupauksensa ovat tosia.
Olet saattanut kokea hyvin monenlaista hylkäämistä.
Ehkä sinua on satutettu.
Ehkä sinut on hylätty, ja sinua on kohdeltu arvottomana.
Jumala näkee sinut lapsenaan.
Hän ajatteli sinua jo ennen luomakunnan alkua.
Hän rakastaa sinua ja haluaa olla yhteydessä sinuun.
Eikä sinun tarvitse tehdä mitään.
Sinun on vain myönnyttävä.
Hän on aivan erilainen kuin kukaan muu tuntemasi henkilö.
Hän on kuitenkin todellinen.
Patilla on tapana sanoa, että kokemus voittaa mielipiteen.
Angelon kokemusta ei voi mitätöidä.
Hän ei olisi itse voinut löytää luottamusta ja rakkautta.
Epätoivo sai hänet huutamaan Jumalan puoleen.
Jumala näki hänen nöyryytensä ja aitoutensa.
Jumala kosketti häntä ja muutti hänet.
Nyt Angelo haluaa nähdä, kuinka Jumala pelastaa toisia ihmisiä.
"Jokainen, joka huutaa avuksi Herran nimeä, pelastuu." Room.10:13
Ei siis tarvitse miettiä sitä, haluaako Jumala pelastaa sinut.
Huudatko sinä avuksi Herran nimeä?
Nöyrrytkö Angelon tavoin?
Päätätkö luottaa Jumalaan, vaikka ihmiset olisivat pettäneet sinut, -
hyljänneet sinut ja pitäneet sinua arvottomana?
Ehkä sinä olet kohdellut muita kaltoin.
Nyt voit saada uuden alun.
Pyydätkö tuon saman Jumalan elämääsi?
Pyydätkö Jeesuksen pelastajaksesi? Rukoile kanssani.
Herra, haluan tuntea sinut, niin kuin Angelo tuntee sinut.
Tarvitsen anteeksiantamustasi.
Tarvitsen armoasi, sillä olen elänyt kaukana sinusta.
Olen tehnyt häpeällisiä tekoja.
Sinä olet rakkauden ja armon Jumala.
Anna minulle anteeksi.
Olen todella pahoillani teoistani ja elämäntyylistäni.
Olen pahoillani siitä, että olen torjunut sinut.
Olen tehnyt sinulle samoin, kuin monet ovat tehneet minulle.
Haluan tulla luoksesi kotiin. Tule asumaan sydämeeni.
Annan sinulle kaikkeni. Tule elämäni Herraksi.
Muuta elämäni. Opeta minua elämään sinulle.
Auta minua päästämään irti omista ajatusmalleistani.
Haluan tarttua sinuun tiukasti.
Haluan ottaa vastaan kaiken, mitä haluat minulle antaa.
Haluan tuntea rakkautesi ja jakaa sitä muille.
Kiitos siitä, että rakastat minua ehdoitta.
Kiitos siitä, että olet Isäni, Pelastajani ja Herrani.
Jeesuksen nimessä, aamen.
Jos rukoilit kanssani, olet saanut elämääsi uuden alun.
Sinun ei tarvitse yrittää muuttua. Voit vain antautua Jumalalle.
Opi hänestä lisää. Lue Raamattua.
Luulin sitä tylsäksi kirjaksi, -
mutta se osoittautuikin parhaaksi koskaan lukemakseni kirjaksi.
Se on Jumalan rakkauskirje sinulle.
Seuraavaksi on vuorossa nainen, joka perusti miehensä kanssa -
menestyksekkään seurakunnan.
Hän on Anne Gimenez, ja häneltä on julkaistu uusi kirja.
Tarvitsetko rukousta? Soita meille, niin rukoilemme puolestasi.
KLUBI 700
Hyvä ystäväni, pastori Anne Gimenez sanoo syntyneensä saarnaamaan, -
vaikka hän melkein jäi syntymättä.
Jos abortti olisi ollut laillinen, Anne Gimenez ei olisi syntynyt.
Hänen syntymänsä merkitsi ihmeiden täyttämän elämän alkua.
19-vuotiaana hänestä tuli pastori.
Hän matkusteli evankelistana, -
kunnes hän meni naimisiin John Gimenezin kanssa.
He perustivat yhden USA:n nopeiten kasvavista seurakunnista.
He myös järjestivät Jeesus-ralleja.
Ann jatkoi työtä miehensä kuoltua, kunnes sairastui vuonna 2010.
Toivotan tervetulleeksi hyvän ystäväni pastori Anne Gimenezin.
Onpa hauska nähdä. - Kiitos kutsusta.
Näytät todella hyvältä. - Vuosi sitten romahdin.
Mitään varoitusmerkkejä ei ollut. Olin tajuton 15 päivän ajan.
Minut vietiin sairaalaan Palm Beachissä Floridassa.
Se tapahtui kesken pastorien loman.
Minut vietiin heti sairaalaan.
Pyysin tytärtäni hakemaan isänsä.
Tyttäreni muistutti minua, ettei hän ollut enää elossa.
Luulin nähneeni hänet. Olin selvästikin sairas.
Tyttäreni joutui allekirjoittamaan papereita, ja kun hän palasi, -
hänelle sanottiin, etten selviäisi.
Hän vastasi, että selviän varmasti.
Tytärtäni alettiin kutsua kiusantekijäksi.
Tunnet varmasti lääkäri Grandallin Palm Beachistä.
Tyttärelleni kerrottiin sama ennuste joka päivä.
Kaikki sisäelimeni olivat sulkeutuneet.
Koneet pitivät minua hengissä.
Sydämeni toiminta oli 10 prosenttia, -
munuaiset ja maksa eivät toimineet.
Tyttärelleni kerrottiin, ettei sellaisesta voi palautua.
Tyttäreni julisti, että selviydyn.
Kerran eräs lääkäri oli puhua pulputtanut huoneessani.
Tyttäreni oli nuhdellut häntä oven ulkopuolella.
Hän oli kieltänyt lääkäriä puhumasta kuolemasta huoneessani.
Hän oli sanonut, että saatoin kuulla kaikki puheet.
Myöhemmin hän oli saanut tietää, että kyseessä oli ollut ylilääkäri.
Hän oli heittänyt ylilääkärin ulos.
Halusivatko he näännyttää sinut?
Olin sairaalassa 2 viikkoa. Olin tajuttomana 15 päivää.
Tyttärelleni kerrottiin, että sairaalassa oli tapahtunut ihme.
Lääkäri Grandall oli rukoillut kuolleen miehen puolesta, -
ja tämä oli herännyt henkiin.
Tyttäreni ei ollut uskoa korviaan.
Hän yritti etsiä Grandallia.
Myöhemmin hän tajusi, että voisi löytää hänet sinun kauttasi.
Grandall rukoili puolestani ja sanoi tyttärelleni, -
etten tulisi kuolemaan.
Tiedät sen tarinan.
Mies oli ollut kuolleena 40 minuuttia. - Haastattelin heitä.
Grandall sanoi, etten kuolisi.
En koskaan saanut tietää, miksi asiat menivät näin.
Lopulta minulta otettiin kaikki mahdolliset kokeet.
Ryhmä lääkäreitä tuli huoneeseeni myöhään yöllä.
Yksi heistä sanoi: "Hyvä rouva, ala syödä."
Olisinpa saanut sen nauhalle!
Lääkäri sanoi, että olin käynyt nälkäkuoleman partaalla.
Noiden 15 päivän aikana sain pelkkiä nesteitä.
Se oli ikäsyrjintää. He uskoivat, että kuolen hetkenä minä hyvänsä.
Ihmisiä pidetään elossa vuosia, mutta minulle ei annettu ravintoa.
Kun 15 päivän kuluttua heräsin, kysyin tyttäreltäni, -
olinko halvaantunut.
En tiennyt, missä olin. En tiennyt, mitä oli tapahtunut.
Luulin näkeväni unta sairaalasta.
Luulin olleeni halvaantunut, koska pystyin liikuttamaan vain päätäni.
Myöhemmin ymmärsin, että lihakseni olivat heikentyneet.
Voimia ei ollut jäljellä.
Minua ei oltu liikuteltu 15 päivään.
Sehän on kamalaa.
En yltänyt ruokaan, ja pian sitä oltiin jo viemässä pois.
En jaksanut nostaa kättäni tarttuakseni kahvikuppiin.
Yritin työntää ruokaa haarukalla. Oletko nähnyt sellaisia vanhuksia?
Yritin saada sitä suuhuni.
Olet kävelevä ihme.
Tarina ei lopu siihen.
Dallasin sairaalassa minua hoiti sairaalan johtava sydänlääkäri.
Kun pääsin sairaalasta, hän halusi minun pysyvän maisemissa viikon.
Olin tarkkailussa.
Sydänlääkäri kysyi, miksen käytä verenpainelääkkeitä.
Hän antoi minulle heti lääkemääräyksen.
Hän halusi, että otin ensimmäisen tabletin hänen toimistossaan.
Kaksi päivää myöhemmin en päässyt ylös sängystä.
Tyttäreni sanoi kutsuvansa ambulanssin.
Pääsin tapaamaan toista sydänlääkäriä.
Hänellä oli uusi kone, -
joka skannaa sydämen ja näyttää videokuvan tietokoneella.
Sydämen kaikki kammiot ovat esillä.
Hän selitti minulle, mitä kunkin kammion värähtely merkitsi.
Minulla värähteli kaikki neljä kammiota, mikä tarkoitti virusta.
Hän oli ensimmäinen lääkäri, joka antoi oikean diagnoosin.
Hän sanoi, että kolmen päivän päästä olisi ollut liian myöhäistä.
Aiempi sydänlääkäri oli antanut sydäntä hidastavaa lääkettä.
Ruumiini ja sisäelimeni olivat niin täynnä nesteitä, -
että lääkäri huolestui.
Nesteet piti saada vähenemään.
Ensin sinulle ei annettu ruokaa, sitten sait väärät lääkkeet, -
jotka melkein tappoivat sinut.
Sitten sain keuhkokuumeen, eikä sitä huomattu.
Paholainen yritti tappaa minut, mutta ei kyennyt siihen.
Uskoni Jumalaan on vahva.
Tiedämme, että elinpäivämme ovat Jumalan kädessä.
Vihollinen ei pääse tappamaan meitä, -
kun elämme Jeesuksessa.
Annen kirja, "Syntynyt saarnaamaan", -
kertoo teksasilaistytöstä, josta tuli entisen narkkarin vaimo.
Miten pitkään olet asunut täällä? - Noin 42 vuotta tällä alueella.
Muutimme tänne, koska John oli tavannut sinut Lontoossa.
Menimme naimisiin ja olimme evankelistoja.
John kertoi, että olit pyytänyt häntä tähän ohjelmaan.
Kohta teillä juhlitaan vuosipäivää. - 50 vuotta.
Muistan, kun astuimme sisään alakerran lasiovista.
Olimme täällä ohjelmassa, ja välillä Jumala vuodatti Henkeään.
Lauloimme laulua "Paholainen on vihainen, siitä olen iloinen".
Tiedän katsojiemme ilahtuvan tästä kirjasta.
Se on koskettava tarina.
Tämä nainen on kävelevä ihme. Olin itse todistamassa tapahtumia.
Washington Jeesukselle -tempaus muutti Amerikan historiaa.
Tajusin äskettäin, että elämäni suurin uskon hyppy oli avioliitto -
John Gimenezin kanssa.
Uskomatonta. - Olin tuntenut hänet yli 3 vuotta.
Olin työskennellyt evankelistana ja tavannut hänet.
Hän oli New Yorkissa, ja annoin hänelle kyydin.
Ajattelin, etten halunnut enää koskaan nähdä häntä.
Hän soitti minulle keskellä yötä ja kertoi olevansa pulassa.
Pyysin erästä nuorta miestä mukaan, ja ajoimme koko yön.
Saavuimme New Yorkiin.
En tiennyt, kuinka ihmeessä voisimme löytää Johnin.
Kun pysähdyin punaisiin valoihin, näin jonkun hahmon kävelevän kohti.
Olin ajamaisillani eteenpäin, kun huomasin sen olevan John.
Otimme hänet kyytiin ja jatkoimme matkaa. Se oli johdatusta.
Hän oli juuri herännyt yliannostuksen jälkeen.
Hän oli sekavassa tilassa ja alkoi puhua naimisiinmenosta.
Yritin vain keskittyä ajamiseen.
Lopulta sanoin hänet hiljentääkseni, -
että häät voivat olla kuukauden päästä.
Usko tai älä, siitä tuli totta.
Se oli elämäni suurin uskon askel. Se oli ihme.
Jumala lupasi minulle kolme asiaa.
Olin vaatinut häntä puhumaan minulle.
Sain jakeen Joh. 1:6. "Oli mies, Jumalan lähettämä; -
hänen nimensä oli Johannes."
Pyysin toista jaetta, ja silloin tuli Apt. 10:15.
"Minkä Jumala on puhdistanut, sitä älä sinä sano epäpyhäksi".
Olin 34-vuotias ja tahdoin vain palvella Herraa.
Tiesin, että jos avioliitto Johnin kanssa ei ollut Jumalasta, -
kaikki työ valuisi hukkaan.
Pyysin vielä yhtä merkkiä.
Avasin Raamatun, ja sieltä tuli Esterin kirjan jae 4:14.
"Kuka tietää, etkö sinä juuri tällaista aikaa varten ole -
päässyt kuninkaalliseen arvoon?"
Mistä kirjaa voi tilata?
Sitä voi tilata nettisivulta www.rockchurch.org, -
tai www.annegimenez.com.
Kirjan nimi on "Syntynyt saarnaamaan". Jumalan siunausta.
Ihmenainen ja ihmeavioliitto. Aika ihmeelliset 47 vuotta.
Terry, onko luvassa lisää ihmeitä?
Nyt vastaamme katsojakysymyksiin.
"Huonekaverini polttaa pilveä, eikä suostu muuttamaan pois.
Mitä teen?"
Vastaamme kysymykseen pian.
Seison sydämesi ovella ja kolkutan.
Tulen jokaisen luokse.
Toivon, että voimme oppia tuntemaan toisemme.
Sydämesi ovelta kuuluu koputus. Se on Jeesus Kristus.
Kutsutko hänet sisään? Soita tai kirjoita meille.
KLUBI 700
Nyt vastaamme chatissa kysyttyihin kysymyksiin.
"Huonekaverini jäi kiinni pilven polttamisesta.
Hän ei suostu muuttamaan pois.
Ja toisaalta tarvitsen hänen vuokrarahojaan.
Kuinka voisin ratkaista ongelman?"
Jos viranomaiset löytävät asunnostasi huumeita, -
he saattavat takavarikoida koko asunnon.
Et voi suvaita huumeita asunnossasi.
Hätätilanteessa voit ilmiantaa hänet.
Parempi olisi kuitenkin käskeä häntä lähtemään.
Voit aina saada uuden vuokralaisen.
Huonekaverisi on lähdettävä.
"Hepr. 10:26 sanoo, että jos uskova tekee syntiä, sitä ei saa anteeksi.
Onko se totta?"
Jakeessa ei puhuta uskovista, vaan ihmisistä, -
jotka ovat kieltäneet Jeesuksen ja pitäneet epäpyhänä hänen verensä.
He ovat luopuneet uskostaan.
Paavali ei siis puhunut kristityistä.
Lue Raamattua tarkemmin.
Lue myös ympäröivät jakeet.
Jos haluat puhua sinusta välittävän ihmisen kanssa, -
voit soittaa puhelimessa päivystäville esirukoilijoillemme.
Suomennos: Hanna Tischer